Diari Oficial de la Generalitat Valenciana


Sumari del DOGV 3919, del 17-01-2001 (2001/253)

ORDRE d'11 de gener de 2001, del conseller d'Obres Públiques, Urbanisme i Transports, sobre delegació de determinades atribucions.
----------------------------------------------------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/253


Data del document
:   11-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

 Descriptors 

:   * delegació de poders
    * administració regional
    * competència administrativa

ORDRE d'11 de gener de 2001, del conseller d'Obres Públiques, Urbanisme i Transports, sobre delegació de determinades atribucions. [2001/X253]
  
Fent ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià, i considerant convenient delegar determinades atribucions en el titular de la Secretaria General i en els titulars de les direccions generals d'aquesta Conselleria,
  
ORDENE
  
Article 1
  
Delegar en el secretari general i en els titulars de les direccions generals d'aquesta conselleria les competències següents:
  
1. L'aprovació definitiva d'estudis, avantprojectes i projectes en l'àmbit de les seues respectives matèries.
  
2. La designació del facultatiu director de les obres i del coordinador de seguretat i salut d'aquestes, així com del facultatiu que haja d'assistir, en representació de la Generalitat Valenciana, a les recepcions de les obres, de conformitat amb el que estableix l'article 147 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques
  
3. L'aprovació de la incoació dels expedients de contractació i d'expropiació.
  
4. Les resolucions sobre aprovació i disposició de les despeses de la seua competència imputables als seus programes pressupostaris que per la seua naturalesa i quantia estiguen exclosos de fiscalització prèvia, i exercir les facultats ordinàries en matèria de contractació administrativa, respecte dels contractes menors de la seua competència, qualificats i regulats com a tals en el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques
  
Article 2
  
Delegar en el titular de la Secretaria General d'aquesta conselleria les competències relatives a:
  
1. La cancel·lació de les garanties definitives contingudes a què es refereix l'article 47 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques
  
2. La formalització dels contractes a què es refereix l'article 54 i altres disposicions concordants del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques
  
3. La resolució de les següents incidències que es produïsquen durant l'execució dels contractes, convenis o subvencions que s'atorguen: correcció d'errors, liquidació d'interessos i indemnitzacions.
  
4. L'autorització de propostes de documents comptables derivats de l'execució del pressupost.
  
5. La resolució sobre aprovació i disposició de les despeses imputables al programa pressupostari "Gestió i explotació de ports" que per la seua naturalesa i quantia estiguen excloses de fiscalització prèvia, i exercir les facultats ordinàries en matèria de contractació administrativa, respecte dels contractes menors, qualificats i regulats com a tals en el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques
  
6. L'aprovació dels comptes justificatius rendits per les habilitacions.
  
Article 3
  
La delegació d'atribucions que disposa aquesta ordre no serà obstacle perquè el conseller d'Obres Públiques, Urbanisme i Transports puga advocar el coneixement i resolució de tots els assumptes que considere oportuns; així mateix podrà revocar-la en qualsevol moment, de conformitat amb el que estableix l'article 68.5 de la Llei 5/12772, de 30 de desembre, de Govern Valencià.
  
Article 4
  
Les resolucions que es dicten en virtut de la delegació conferida per aquesta ordre posaran fi a la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 5
  
Sempre que es faça ús de la delegació de funcions contingudes en aquesta ordre, es farà constar aquest fet en la resolució adoptada, segons estableix l'article 68.6 de la Llei 5/1983, de Govern Valencià, i l'article 13.4 de l'esmentada Llei 30/1992.
  
DISPOSICIÓ DEROGATÒRIA
  
Queden derogades les ordres de 8 d'abril de 1998 i de 2 de febrer de 2000, del conseller d'Obres Públiques, Urbanisme i Transports, sobre delegació de determinades atribucions.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 de gener de 2001
  
El conseller d'Obres Públiques, Urbanisme i Transports,